Tulinen kiire ja kova paine kuuluu ambulanssimiehen työhön - Ihmiset | HS.fi
Ihmiset | HS 50 vuotta sitten perjantaina 14.5.1965
Aina menossa tai ainakin valmiina menoon ovat Helsingin palolaitoksen ambulanssit. Kallion aseman hälytyskeskuksessa istuu vuorokauden ympäriinsä mies, ottaa vastaan tilauksia ja lähettää autot liikkeelle tai ilmoittaa määräyksen radiopuhelimella liikkeellä oleviin autoihin.
Hälytys on tullut ja miehet lähtevät ambulanssillaan liikkeelle Kallion paloasemalta, jonne on sijoitettu Helsingin palolaitoksen ambulanssikeskus. Siellä on neljän auton lisäksi vara-autoja otettavaksi käyttöön tarpeen tullen. Kuvassa lähtevät sairaankuljetukseen palomiehet Esa Syrjänen ja Unto Blom. (KUVA: Matti Tapola Lehtikuva)